Inicio > Historias > De José Antonio Sistiaga a José Antonio Sistiaga\n> De José Antonio Sistiaga a José Antonio Sistiaga <\nAo longo de todo este mes a programación do CGAI está ocupada por un amplo ciclo dedicado a revisar o cinema ensaístico, experimental e de vangarda feito por diversos autores en España desde os anos sesenta até a actualidade. Un moi interesante seminario celebrado o 9 e 10 de xullo e dirixido por José Luis Castro de Paz trouxo até a Coruña a varios deles: Basilio Martín Patino, Javier Aguirre, José María Zabala, Eugeni Bonet, Antonio Padrós ou Adolfo Arrieta (estes dous últimos protagonizaron, por certo, o momento máis divertido das xornadas, nun exercicio moi saudábel de sabotaxe do academicismo imperante).\nPero quizá a figura máis interesante de todas, pola súa xenuina excepcionalidade, é a do gran artista vasco José Antonio Sistiaga, cuxa obra pasou por museos coma o MOMA de Nova York e o Georges Pompidou de París, e que foi fundador xunto a Eduardo Chillida e Jorge Oteiza do grupo GAUR, colectivo guipuzcoano que nos 60 pretendeu recuperar o contacto coa vangarda artística internacional, rota pola guerra civil. Coa financiación do navarro Juan Huarte Beaumont a través da súa produtora X Films, nun acordo resolto en quince minutos e que foi selado cun simple apretón de mans, José Antonio Sistiaga emprendeu en 1968 a realización da súa obra capital Ere Erera Baleibu Icik Subua Arauren, o filme máis longo da historia pintado directamente sobre o celuloide que supuxo para el dezasete meses de traballo en xornadas de entre doce e quince horas diarias. Sistiaga actuou sobre máis de cen mil fotogramas igual que faría sobre un lenzo: empregou pinceis, paus e os seus dedos para aplicar a pintura, riscou o celuloide, botou area por riba del e mesmo púxoo a secar ao sol, sempre guiado pola intuición e o acaso para elaborar un cadro abstracto de setenta e cinco minutos de duración, sen son nin música engadidas: unha experiencia verdadeiramente fascinante. Sistiaga non tiña intención de poñerlle título ningún á súa obra, pero por razóns administrativas houbo de facelo. Chamou entón por teléfono ao seu amigo Rafa Ruiz Balerdi e pediulle que lle dixese algunhas palabras inventadas que carecesen de significado. "En euskara o cualquier otro idioma, que no sea ni muy larga ni muy corta", díxolle. A proposta de Rafa foi o definitivo ere erera baleibu icik subua arauren.\nSistiaga proseguiu coa súa carreira pictórica, e non volveu a facer cinema coa mesma técnica até 1988 coa peza de sete minutos Impresiones de la alta atmósfera, despois da cal virían dúas máis, En un jardín imaginario e Paisaje inquietante nocturno, que participan do seu labor pictórico pero que non foron feitas directamente sobre a fita.\nNa súa visita ao CGAI, Sistiaga explicou que a decisión de realizar unha película tomouna ao ver en 1958 en París unha curtametraxe do cineasta de animación Norman McLaren. Norman McLaren naceu en Stirling, Escocia, en 1914; estudou en Glasgow e despois duns primeiros traballos en Londres trasladouse a Nova York a finais dos trinta e despois a Canadá para traballar no National Film Board, onde creou un estudo de animación e educou a varias xeracións de profesionais. Máis adiante participou en proxectos formativos da UNESCO.\nMcLaren é un dos grandes creadores do campo da animación, onde ensaiou toda sorte de técnicas e experimentou no tratamento da imaxe, o son e a música. Quizá a máis famosa das súas películas sexa Neighbours, curta de imaxe real cun potente discurso anti-violencia aboiando sobre as súas insólitas imaxes en stop motion. A película trata de dous veciños que viven en convivencia pacífica até que unha flor nace xusto na liña imaxinaria que separa as súas casas e comezan a pelexar por ela con resultados fatais. Recibiu unha morea de premios en todo o mundo, e foi dobremente candidato ao Oscar nas categorías de mellor curta dun rolo e mellor curta documental (sic); curiosamente, gañou nesta última candidatura. Iso acontecía na vixésimo quinta edición dos premios Oscar, a do ano 1952, a mesma na que foron recoñecidas as interpretacións de Gary Cooper, Shirley Booth, Anthony Quinn e Gloria Grahame. O Oscar á mellor película levouno O maior espectáculo do mundo, seguramente para honrar ao lendario Cecil B. de Mille, e o de mellor dirección foi para un home que con aquel recollía o seu cuarto premio nesa categoría. Falo, claro, de John Ford, vencedor por The Quiet Man, con John Wayne encarnando a un boxeador americano de orixe irlandesa que volve á terra da súa familia despois de matar accidentalmente a un oponente no ring. En Irlanda coñecía a unha muller de carácter, Maureen O'Hara, e por suposto caía namorado. Victor MacLaglen, Ward Bond, Barry Fitzgerald e boa parte do equipo habitual do xenial director colaboran nun filme no que se din frases coma esta: "Is this a courtin' or a donnybrook? Have the good manners not to hit the man until he's your husband and until he can hit you back". En tradución libre: Isto que é, unha cita ou unha feira? Ten a educación de non zoupalo a el até que esteades casados e poida zouparche el tamén a ti.\nAdemais de dar esa clase de consellos, a película serviu de punto de partida varias décadas despois para o documental Innisfree. O seu director, o español José Luis Guerín, viaxou nos oitenta a Irlanda e pasou polas terras onde se rodou O home tranquilo; entrou nun pub e escoitou a catro vellos completamente bébedos falando de John Ford, e aí naceu a idea da súa persoal revisión do clásico a través do que din e contan os veciños da zona.\nDe José Luis Guerin, autor tamén de Tren de sombras e En construción, escoitaremos falar dabondo ao longo dos próximos dous meses, pois se ben a programación do Festival de Venecia aínda non foi anunciada, podemos xa asegurar que o seu novo filme participará a competición na sección oficial. En palabras do entusiasmado produtor Luis Miñarro, "Me he sentido transportado en un laberinto visual y sonoro. Estoy orgulloso de compartir esta dedicatoria de amor: de amor al cine. A las mujeres. A una ciudad. Al espectador. Si el cine ha de reinventarse, la película de José Luís Guerín es una señal de la vuelta al origen; a la recuperación de la inocencia perdida". A película parte doutra previa feita con fotos fixas que oficialmente non existe; Miguel Marías, un dos poucos que chegou a vela, considerouna unha das mellores obras do 2005. A obra que todos veremos finalmente ocupará a portada do número de setembro de Cahiers du Cinema España e leva por título En la ciudad de Sylvia. Os seus creadores reducen a súa sinopse a tan só un par de frases: "Un mozo nunha cidade, mira unha moza. Despois mira outra". O mozo que mira é Xabier Laffite, e a moza mirada Pilar López de Ayala, unha actriz que empezou na televisión nesa serie pola que pasaron case todos os intérpretes da súa xeración. E aínda que non é esa a súa primeira película, é evidente que o título que lanza no cinema a Pilar López de Ayala é Juana la Loca, de Vicente Aranda. O papel da filla dos Reis Católicos que descubriu en 1948 a Aurora Bautista tamén serviu para colocar no mapa á madrileña Pilar López de Ayala, que con ese personaxe gañou un Goya e uns meses antes o premio como mellor actriz no Festival de Cine de Donostia, a cidade na que naceu en 1932 o gran artista vasco José Antonio Sistiaga, homenaxeado este verán tamén alí cunha exposición que se clausurou onte 15 de xullo no Centro Internacional de Cultura Contemporánea de Donostia, na antiga Fábrica de Tabacos da cidade, moi perto da estación de RENFE, cruzando o río Urumea pola ponte María Cristina...\nExtrarradio, domingo 15 de xullo de 2007 ¶\n2007-07-16, 00:39 | 0 comentarios\nURL de trackback de esta historia http://pawley.blogalia.com//trackbacks/50890


Os oubeos do kan-Meijome: Verbas, imaxes, emocions...\nVerbas, imaxes, emocions...\nOUUUUuuuu... Disque unha imaxe vale mais que mil verbas... eu non estou certo diso ainda que emprego a frase en moitas ocasions. Unha imaxe serve moitas veces para explicar cousas que con verbas é difícil de explicar (ou de facer comprender) pero as imaxes, incluso as mais modernas con mais píxeles ou en 3D andan tamén moi lonxe de "facerse" co intre... as pegadas dos fotons na superficie do diodo como antes na da película non abondan para explica-lo xeito no que respirache ahí, o que te rodeaba non era só xente; era o tempo, a ollada do futuro, o sereo discurrir dunha mañan entre o caos...\nNon hai verba que lle faga xustiza a unha imaxe nen imaxe que conteña tódalas emocions do intre, pero esta se lle achega.\nXa non levo a conta non porque sexan moitos os anos pasados senon porque, en realidade, foi onte cando pasou; é agora, vai ser mañan...é un tempo fora do tempo nun espazo infinito que se envolve a sí mesmo e nós dentro.\nOubeouno Xose Manuel Meijome o 18.2.15


Foto: JM Ferreiro\nO certame máis épico do BTT autonómico contou cun importante extra de dureza na súa despedida. A lama apoderouse este domingo do trazado da XVIII Marcha Costa da Morte, cuarta e última cita da Copa Galicia de Cross Country Maratón (XCM). Un desafío de 74 quilómetros e moito barro no que Alberto Alanís (Burgas Bike) venceu na liña de meta de Carballo e fíxose co título absoluto masculino, mentres que a gañadora feminina Susana Alonso (Extol MTB Team) non puido desbancar do primeiro posto do ranking a Rebeca Muñoz (Ribadumia).\nAs chuvias caídas o día anterior condicionaron a ruta preparada polo Club Ciclista Monteneme. Aos constantes charcos e ao peso da arxila houbo que engadir as follas de eucalipto espalladas polo temporal. Un percorrido complicado que de estar seco tería sido moi rápido, pola cantidade de pistas que presenta, salvo nas duras e técnicas subidas, ascensións que teñen miga. En total, contabilizando os participantes que se inscribiron nas dúas marchas cicloturistas (de 35 e 51 km), déronse cita 379 bikers.\nAo derradeiro evento desta Copa chegaba Susana Alonso vestida de líder elite, pero tras perderse a semana pasada a proba de Piñor por mor de problemas físicos estaba a 50 puntos de Rebeca Muñoz na táboa absoluta. A elite mosense do Extol necesitaba gañar e que a máster-40 do Ribadumia non terminara entre as tres primeiras.\nAlonso cumpriu coa súa parte. Cun tempo de 4:08:46 venceu con 9 minutos de vantaxe sobre a elite anfitrioa Mar Delgado (Monteneme). Porén, o terceiro triunfo da de Mos nesta edición da Copa non lle permitiu asaltar o primeiro posto na clasificación scratch. Muñoz cruzou a meta terceira, con case 4' de marxe respecto á líder máster-30 Sofía da Silva (Os Mosqueteiros), e adxudicouse o título absoluto por unha diferenza de 10 puntos.\nAínda máis axustado estaba o ranking masculino. O máster-30 Daniel García (Muros) comandaba a táboa con 5 puntos de vantaxe sobre Alanís e Javier Busto (Extol MTB Team), que entre eles se xogaban a xeral elite. Unha emocionante pugna a tres bandas na que a sorte, por segunda xornada consecutiva, non lle sorriu ao lalinense.\nBusto marchaba xunto a Alanís perseguindo ao máster-30 Manuel Parada (Xesteiras), que rodaba en solitario e chegou a gozar dunha vantaxe de 2 minutos, cando o do Extol sufriu unha picada que lle obrigou a abandonar. Sen acompañante, o corredor de Quiroga conseguiu ir reducindo a diferenza ata contactar coa cabeza de carreira a falta de 300 metros.\nAlanís, cos dous rankings no peto, asinou un triplo éxito neste emocionante desenlace ao impoñerse en Carballo cun rexistro de 3:18:18, batendo por 2 segundos a Parada. A terceira praza, a 4:17 do gañador, correspondeu ao elite Yago Fernández (Os Mosqueteiros). Cuarto finalizou o elite Manuel Casuso (Xesteiras) e quinto, Miguel Arias (Extol MTB Team), primeiro máster-40. O cadro de vencedores completárono o máster-50 Manuel Castro (Barbanzabike) e o máster-60 Carlos Gómez (Ourense Termal).\nA cerimonia de podio serviu para coroar aos triunfadores da xornada e tamén nas xerais definitivas da Copa. O certame de XCM regresou esta campaña ao calendario con catro eventos (Os Mosqueteiros, Ruta do Lacón, Audi Selection Plus en Piñor e Marcha Costa da Morte) e tivo como líderes finais por categorías a Susana Alonso e Alberto Alanís en elite, a Sofía da Silva e Daniel García en máster-30, a Rebeca Muñoz e Miguel Arias en máster-40, a José Ramón Castelo (Barbanzabike) nos máster-50 e a Carlos Gómez nos máster-60.\nEste acto de clausura contou coa presenza de Marcos X. Trigo, concelleiro de Cultura e Deporte; Juan Seoane, concelleiro de Feiras e Mobilidade; Miguel A. Vales, concelleiro de Medio Ambiente; e Víctor González Gende, presidente do Monteneme.\nAo calendario de XCM autonómico réstalle unha cita. O vindeiro 17 de outubro a Viveiro Bike Xtreme exercerá de Campionato de Galicia.\nCopa Galicia XCM


Chichi e o segredo do humor - Papiros de Hermaco\nChichi e o segredo do humor\nTiña gañas de facer uns comentarios a respecto de Chichi Campos, como homenaxe á súa inmensa figura.\nA referencia do fabuloso libro o segredo do humor, -lino hai ben tempo- por parte da Doc , impulsoume a desenvolver esta cuestión.\nXesús Campos, alias CHCHI, foi un creador inclasificablemente lúcido, cun inmenso talento para conectar cos demais, un grande comunicador, implacable, ácido pero tremendamente humano. Coñecín a Chichi baixando a costa da fortaleza de Doña Urraca en Salvaterra de Miño, antes de que houbera ponte para ir a Monçao. Tipo curioso, espigado con garabata e cun maletín. Só el foi quen de atreverse a mudar todos os letreiros toponímicos do concello de Fene pechándolle o F. Que cousa non tería deixado de facer!. Para iso está en Fene o museo do humor.\nO humorismo -di Celestino- é un esforzo por superarmos a propia debilidade e, mesmo por eso, algo verdadeiramente serio que se agacha baixo a aparente broma.\nChichi era serio, e por iso era humorista, guionista de televisión, articulista, libreiro, etc. Unha máquina que un día caducou e deixounos, e aínda hoxe te botamos de menos!. Foi un mestre, un recipiente do saber, da universiade da vida, é por iso que me premitirás chamarte, amigo, Chichi CAMPUS.\nComentarios (3) - Categoría: Xeral - Publicado o 21-11-2007 21:54\n1 Inesquecíbel Chichi Campos. Aínda o lmebro en Salvaterra de Miño, cunha maleta e cantando o Grándola vila morena.#blgtk08# Porque me lembrarei eu daquela maleta? Sei que tiña algún significado humorístioc, mais non lembro exactamente.\nComentario por Acuática (21-11-2007 23:37)\n2 Un artigo emocionante e fermoso, Hermaco, o mesmo que a sorpresa que levei ao ver que un dos artigos da miña paciente daba paso a esta homenaxe.\nMaxine que alguén que non lera ese libro de Celestino, nin coñecera a o#blgtk08#bra de Xesús Campos, se animara a saber máis deles... ás veces un ten momentos de desanimo e pensa que ter un blog é unha parvada, e lle dan ganas de pechalo. Esta é unha razón estupenda para coller folgos.\nComentario por Doutora Seymour (22-11-2007 13:30)\n3 Grazas doc.\nAgardo que estes breves comentarios lle sirvan a alguén para aumentar os seus coñecementos e polo tanto para ser máis libre. Moitas veces penso eu tamén para que #blgtk08#serve a parvada do blog e paso tempo sen poñer nada. Concordo coa súa paciente e anímoa a sacar temas uqe lle encendan unha luciña a alguén en calquera punto do universo desta rede.\nComentario por Hermaco (22-11-2007 23:15)


Néstor Rego lembra a Sánchez os compromisos pendentes en emprego industrial e infraestruturas - Novas - BNG - Bloque Nacionalista Galego\n30 xul. 2021 - 14:46\nALCOA Congreso Navantia Barreras Aluibérica\nNesta quinta feira (29), Pedro Sánchez presentou o informe 'Cumpliendo' en que detalla o cumprimento dos acordos de investidura e no que recolle que en relación ao Acordo co BNG o grao de cumprimento é de 25%. O deputado nacionalista, Néstor Rego, considera que na realidade, e a pesar de algúns avances significativos como as bonificacións da AP-9, fican moitos compromisos importantes por cumprir en materia de política industrial, infraestruturas ou autogoberno.\nEn relación ás infraestruturas, a organización nacionalista considera que os Orzamentos do Estado ficaron moito por detrás das necesidades e dos compromisos, especialmente en materia ferroviaria. “Realmente só se previron partidas para a modernización da liña Ourense-Lugo, mais ficaron sen recursos actuacións fundamentais como a modernización das conexións A Coruña-Lugo, A Coruña-Ferrol, Ferrol-Ribadeo, Porto Exterior da Coruña ou saída sur de Vigo até a fronteira portuguesa, para alén da implantación de servizos de cercanías nas áreas metropolitanas”, salienta Rego.\nAínda en relación coas infraestruturas, Rego subliña o avance que supuxo a aplicación esta semana das bonificación e descontos nas peaxes da AP-9, un dos aspectos máis coñecidos e esperados do Acordo de Investidura asinado polo BNG. Con todo, critica que non fose aplicado en toda a súa dimensión e como estaba previsto, especialmente en relación co transporte profesional e coa supresión da peaxe entre Vigo e Redondela, que debe facerse levantando as cabinas e sen exixir dispositivos de telepeaxe. “Continuaremos traballando por máis e mellores descontos, na perspectiva dunha AP-9 galega e sen peaxes e porque se complete canto antes a transferencia”, sinala o deputado.


Pobra Socialista: 2011-02-27\nSOS, PELIGRO NAS OBRAS PÚBLICAS DA POBRA\nNo colexio Fernández Varela estanse a realizar unhas obras de reparación do tellado. Obras demandadas pola comunidade educativa durante moitos anos e cas que estamos de acordo que se executen.\nNumerosos pais nos trasladaron a preocupación que teñen de que se poda producir algún accidente pois non existen medidas de seguridade nin individuais nin colectivas. A este colexio de Educación Primaria acuden nenos/as de entre 3 e 6 anos polo que as medidas de protección deben ser rigorosas. Entendemos que a mellor época para facer estas obras son en períodos vacacionais ou polas tardes cando non hai ningunha actividade nese centro.\nNon hai ningunha rede de protección, tanto para evitar caídas en alturas dos traballadores como para evitar que caía o chan algún cascote e poida lesionar aos rapaces, profesores ou calquera viandante.\nEntendemos que a obra pública debe ser exemplarizante, non se lle pode exixir aos particulares que cumpran ca Lei de Riscos Laborais (Lei 31/1995) e as Administracións obviala. Tamén observamos que os traballadores non teñen ningunha suxeición, tipo arnés para amortiguar o golpe si se producira.\nSegundo o Real Decreto 127/1997, de 24 de outubro, polo que se establecen as disposicións mínimas de seguridade e saúde nas obras de construción, no anexo IV, parte C.3.b) di: “Os traballos en altura soamente poderán efectuarse en principio coa axuda de equipos concibidos para tal fin ou utilizando dispositivos de protección colectiva, tales como barandillas, plataformas ou redes de seguridade. Se pola natureza do traballo iso non fora posible deberá dispoñerse de medios de acceso seguros e utilizarse cintos de seguridade con anclaxe”.\nDesde calquera administración se debe evitar os accidentes laborais pero parece que cas presas das eleccións os riscos xa non lle importan ó Sr. Maceiras.\nPublicado por psdegapobra en 18:15\nEtiquetas: Educación, Espacios Públicos, Pobra, Política Municipal\nA DEPURADORA SOLTA AUGAS MARRÓNS A RÍA\nOs socialistas da Pobra non paramos de asombrarnos cas falacias cas que pretende enganar o Sr. Maceiras á opinión pública en xeral. Recoñecer que as augas do emisario da depuradora son de cor marrón, e quedarse tan tranquilo, nos parece dunha enorme irresponsabilidade ou dunha manipulación extraordinaria. Agora resulta que unha fuga na tubaxe que leva a auga teoricamente “depurada” a Ría descubrimos que non é transparente. ¿Desde hai canto tempo está ocorrendo isto? O resultado é que a EDAR da Pobra depurar non depura a xulgar polas evidencias.\nPor todo isto esiximos que dunha vez por todas se acondicione a EDAR con todos os procesos dunha planta depuradora que cumpra ca súa función, con unha instalación de decantamento primario e que se lle esixa as empresas radicadas na Pobra unha pre depuración das augas xa que o medio ambiente non entende de aforrar e se está a prexudicar economicamente ó sector marisqueiro e pesqueiro.\nPublicado por psdegapobra en 11:25


A Mostra Internacional de Cinema Etnográfico abre a vindeira semana o calendario de festivais audiovisuais | Institucións Galegas | Instituciones Gallegas\nA 17ª Mostra Internacional de Cinema Etnográfico (MICE) impulsada polo Museo do Pobo Galego abre a vindeira semana en Santiago o calendario deste ano de festivais audiovisuais que veñen recibindo o apoio da Xunta a través da liña específica de subvencións para estes eventos profesionais. A programación estenderase do 28 de marzo ao 2 de abril con 14 filmes a concurso, outras tantas proxeccións fóra do certame e diversas actividades paralelas para todos os públicos. Así se anunciou no acto de presentación desenvolvido hoxe coa participación do director da Axencia Galega das Industrias Culturais (Agadic), Jacobo Sutil, xunto á directora da MICE, Ana Estévez; a vicepresidenta do Padroado, Concha Losada, e representantes doutras administracións colaboradoras.\nTal e como sinalou Sutil, a aposta do Goberno galego no impulso a estes certames consolídase e mesmo medra cada ano, cun orzamento que en 2022 ascende a 210.000 euros. “Conscientes do papel esencial que xogan dentro do sistema audiovisual galego e da necesidade de apoio público para a súa celebración, o noso compromiso non pode máis que ratificarse e mesmo incrementarse”, salientou.\nAdemais, o representante da Consellería de Cultura, Educación e Universidade referiuse aos aspectos que lle outorgan valor engadido a esta mostra no conxunto dos festivais, como a diversidade de formatos e estilos ou a especialización no ámbito do cinema documental da etnografía. Con respecto á edición presentada hoxe, destacou a súa faceta internacional cunha ollada ao leste de Europa, o programa de curtas para escolares ou a posta en valor de profesionais do audiovisual galego.\nFilmes galegos e internacionais a concurso\nA maiores e fóra de concurso, hai tres seccións nas que se exhibirán outros 14 títulos arredor de diversas temáticas. Así, Lindes afonda nos procesos creativos e de documentación dos traballos galegos A virxe roxa e Nación, coa exhibición das fitas e encontros cos responsables da súa dirección, Marcos Nine e Margarita Ledo Andión, respectivamente. A eles súmase Cadernas de Olloboi, do equipo do festival de cine escolar Olloboi, que protagonizará a sesión inaugural. As outras seccións son Trazas, con distintas reflexións no cinema internacional sobre o eido laboral, e Impropias, unha ollada a cineastas do leste de Europa.\nHaberá tamén o programa escolar MICE Petís e outro familiar, ademais de accións formativas que inclúen un obradoiro, debates, un seminario e unha conversa aberta ao público con profesionais do audiovisual. Outra das propostas é a exposición fotográfica Coreografías do facer. O traballo feminino nos fondos Henningsen, inaugurada hoxe no Museo do Pobo Galego. A información de toda a programación e como participar nas distintas actividades pode consultarse na web do evento.


Convenio e Protocolo entre España e a India para evitar a dobre imposición\nPublicouse o Protocolo entre o Reino de España e a República da India feito en Nova Delhi o 26 de outubro de 2012, que modifica o Convenio e o Protocolo entre o Reino de España e a República da India para evitar a dobre imposición e previr a evasión fiscal en materia de impostos sobre a renda e sobre o patrimonio.\nCertificados e subministracións de Renda 2019\nXa se poden solicitar certificados de Renda do exercicio 2019.Así mesmo, as Administracións públicas, previamente autorizadas polos cidadáns ou en virtude da normativa correspondente, poderán solicitar directamente á Axencia Tributaria información da renda do devandito exercicio.\nMarcas fiscais para bebidas derivadas.Modelo 517\nPublicouse a Orde HAC/626/2020, do 6 de xullo, pola que se modifica a Orde HAC/1271/2019, do 9 de decembro, pola que se aproban as normas de desenvolvemento do disposto no artigo 26 do Regulamento dos impostos especiais, aprobado por Real decreto 1165/1995, do 7 de xullo, sobre marcas fiscais previstas para bebidas derivadas.\nIdentificación a través do teléfono para a realización de determinados trámites, mediante o sistema Cl@ve PIN\nO sistema habilitado na chamada pedirá o NIF/NIE do obrigado tributario e un dato contraste (data ou número soporte) tras o cal se lle enviará o PIN ao seu teléfono móbil.A continuación, o código PIN será solicitado polo axente telefónico que, tras comprobar que é correcto, procederá a atender a demanda solicitada.\nTramitación dos formularios de residencia fiscal dos distintos países.\nA situación sanitaria unha vez finalizado o estado de alarma aconsella manter as medidas de prevención fronte ao COVID-19, sendo unha delas a de minimizar a manipulación de documentos en papel pola posibilidade de pervivencia do virus neste soporte físico.Por iso considérase conveniente que a AEAT manteña o sistema alternativo de expedición dos certificados de residencia fiscal aprobados pola Orde EHA/3316/2010, do 17 de decembro, acompañados do anexo explicativo, en castelán e en inglés, do procedemento de cotexo destes.\nOs certificados pódense solicitar e obter a través de Internet na ligazón Solicitude, segundo se indica nesta nota explicativa.\nAnterior Xuño 2020 Seguinte Agosto 2020


O PP veta a declaración institucional polo indulto aos dous sindicalistas de Vigo - ECONOMÍA - Sermos Galiza - Diario de intereses galegos\nO PP veta no Parlamento unha declaración institucional a favor do indulto aos dous sindicalistas de Vigo\nB.V. 12 febreiro 2014 14:36 h.\nImaxe da mobilización en Vigo polo indulto [Arquivo SG]\nSerafín Rodríguez (CIG) e Carlos Rivas (UGT) foron condenados a tres anos de cárcere por un piquete informativo na folga do transporte de 2008. BNG, AGE e PSdG-PSOE defenderon a petición dun indulto que @s [email protected] se negaron a apoiar.\nO PP voltou facelo. Coa súa maioría absoluta impuxo o veto no Parlamento galego a unha petición de indulto para os sindicalistas Serafín Rodríguez (CIG) e Carlos Rivas (UGT), condenados a tres anos de prisión por participaren nun piquete informativo durante a folga do transporte de 2008. A declaracións institucional contaría co visto e prace de tres dos catro grupos da oposición --Carmen Iglesias, deputada do Grupo Mixto, non tiña aínda posibilidade de intervir neste pleno--, mais non se vai redactar porque as bancadas do PP así o estabeleceron.\nAs deputadas Carme Adán (BNG), Consuelo Martínez (AGE) e Carmen Gallego (PSdG), cualificaron de "inhumana" a actitude manifestada pola formación conservadora ao non aceptar nen sequera un texto "de mínimos" e deixar os traballadores "sen un apoio", sinalou Adán en declaracións aos medios de comunicación, enfatizando o "estupor" que causou a actitude do PP na formación frontista, actitude que cualificou tamén de "antidemocrática".\nCoa súa maioría absoluta, o PP impuxo o veto no Parlamento galego a unha petición de indulto para os sindicalistas Serafín Rodríguez (CIG) e Carlos Rivas (UGT)\nPola súa banda, Consuelo Martínez dixo que a negativa [email protected] [email protected] evidencia "a cara máis fascista e máis dura" e subliñou que "como mínimo deberían pedir o indulto para dous traballadores galegos que o único delito que cometeron foi defender o seu salario e condicións dignas". Martínez comparou os vetos do PP a golpe de maioría absoluta "cunha ditadura, neste caso parlamentaria".\nPor derradeiro, Carmen Gallego recordou que Rodríguez e Rivas foron condenados "inxustamente" e que terán que entrar no cárcere, pois a pena imposta supera os dous anos de duración. Apuntou que [email protected] sindicalistas que fixeron parte do mesmo piquete foron [email protected], mais ficaron [email protected], e lamentou que o PP "non teña algo de corazón" para apoiar a petición de indulto perante o Goberno español.


A conselleira de Infraestruturas e Vivenda, confirmou hoxe en Baiona o remate das obras deste proxecto, no que o Goberno galego investiu 750.000 euros\nEthel Vázquez salienta o reto técnico que supuxo a reforma do carril bici entre Vigo, Baiona e A Guarda para conxugar as necesidades de seguridade\nDestaca que as obras exectuadas nas estradas PO-552 e PO-325 tiveron en conta as achegas dos alcaldes e da Federación Galega de Ciclismo, co aval da Dirección Xeral de Tráfico\nRemodeláronse os 29 quilómetros do carril bici, ampliando as beiravías para incrementar a seguridade dos ciclistas deportivos e habilitando unha senda mixta, con diferente cor, para o uso compartido de peóns e ciclistas turísticos que non superen os 10 km/h\nSubsituíronse os antigos separadores de formigón por outros de goma rebasables e máis estreitos, e espaciáronse os deste último tipo no treito Vigo-A Ramallosa\nIncrementouse a sinalización para incidir na prevención de riscos e sensibilizar aos condutores, peóns e ciclistas da importancia de cumprir as normas de circulación e respectar os demais usuarios\nA conselleira de Infraestruturas e Vivenda, Ethel Vázquez, confirmou hoxe en Baiona o remate das obras deste proxecto, no que o Goberno galego inesvtiu 750.00 euros.\nA conselleira de Infraestruturas e Vivenda, Ethel Vázquez, salientou hoxe en Baiona o “gran reto técnico” que supuxo a reforma do carril bici entre Vigo, Baiona e A Guarda para “facer compatible, dun xeito seguro, o uso da vía por parte dos distintos usuarios que a transitan: vehículos, peóns e ciclistas, diferenciando, ademais os ciclistas turísticos dos deportivos”.\nEthel Vázquez supervisou hoxe en Baoina o remate destas actuacións de mellora da seguridade viaria no carril bici nas estradas PO-552 e PO-325, nas que o Goberno galego investiu 750.000 euros.\nA conselleira, que estivo acompañada dos alcaldes de Baiona, Ángel Rodal, de Oia, Cristina Correa, e do Rosal, Jesús María Fernandez, salientou que as obras executadas recolleron as achegas formuladas polos concellos e a Federación Galega de Ciclismo, e foron avaladas pola Dirección Xeral de Tráfico. O obxectivo das obras, dixo, era “reforzar a protección dos usuarios máis vulnerables: os peóns e os ciclistas”.\nNesta actuación levouse a cabo a remodelación dos 29 quilómetros do carril bici da PO-552, co fin de adecualo mellor aos seus distintos usuarios, para elo ampliáronse as beiravías, no lado do mar, facéndoas máis anchas para maior seguridade dos ciclistas deportivos; reduciuse lixeiramente o carril bici, respectando un ancho mínimo de 2,1 metros, converténdoo nunha senda mixta pola que poidan transitar, sen dificultades, peóns e ciclistas turísticos e tamén se incidiu na diferenciación visual desta senda mixta cun pavimento con cor.\nAdemais, substituíronse os actuais separadores de formigón por outros de goma rebasables e máis estreitos, o que permite gañar espazo para a beiravía; retiráronse algúns separadores de goma no treito entre Vigo e A Ramallosa, na PO-325, en 12 km, para ampliar o espazo entre eles e mellorar así a manobrabilidade dos ciclistas deportivos.\nAsemade, incrementouse a sinalización para incidir na prevención de posibles riscos e sensibilizar tanto a condutores, como a peóns e ciclistas, da importancia de cumprir as normas de circulación e respectar aos demais usuarios da vía.\nFinalmente, a conselleira de Infraestruturas e Vivenda apelou á “responsabilidade de todos e a necesidade de ser respectuosos coas normas de circulación e de implicarnos na educación e concienciación dos nosos nenos co noso exemplo, por unha cultura da seguridade viaria”.\nPublicado por Infogauda ás 23:40 ((•)) Escucha este post


O 18 de maio do 2007 publicabamos:\n"No mes de maio\nQueremos que a biblioteca de Educaldea sexa unha biblioteca viva, xeradora de todo tipo de aprendizaxes, fonte de información, espazo de encontro coa cultura, coa imaxinación e co saber. Só coa implicación do conxunto da comunidade escolar e de todas as persoas que se sinten identificadas co noso proxecto, poderemos avanzar nesa dirección, por iso convidámosvos a participar tamén desde este blogue."\nSeis anos despois seguimos crendo neste proxecto e traballando para facelo realidade. O noso blogue foi testemuña ao longo deste tempo de todo o que fomos construíndo, de todos os pasos dados nunha mesma dirección e da ilusión que tod@s puxemos e seguimos poñendo en cada proxecto que comezamos. Hoxe, máis que nunca, cremos na necesidade de consolidar o noso proxecto para a Biblioteca Brea Segade e de contribuír desde ela a fortalecer a escola pública e de calidade na que cremos.\nAgradecemos a implicación de toda a comunidade escolar na biblioteca e tamén no blogue e convidámosvos a continuar participando activamente nas actividades da biblioteca e no blogue, o noso caderno de viaxe.\nComentarios (2) - Categoría: Xeral - Publicado o 18-05-2013 16:03\nVenres verdes na BBS\nSobran motivos para unirnos aos "Venres verdes" da Asamblea en Defensa do Ensino Público da Barbanza.\nComentarios (2) - Categoría: Xeral - Publicado o 28-04-2013 21:35\nMar de mulleres, mulleres de mar\nMariscadoras, mariñeiras, traballadoras da conseva, redeiras, piratas... mulleres que, coma moitas en Rianxo, viven do mar e aman o mar. O Manuel Antonio, de 4 a 4, navegou no noso auditorio e nos encantou.Que ben o pasamos! E canto aprendimos!\nUn mar de grazas, Airiños! Sodes fantástic@s!\nComentarios (6) - Categoría: Xeral - Publicado o 11-04-2013 00:37\nHoxe coñecemos a nova do falecemento do escritor e economista José Luís Sampedro. Seguramente moitos de vós nunca escoitastes falar del aínda, pero desde a BBS e moitas outras bibliotecas, agardamos que cando medredes coñezades e admiredes o pensamento e a obra deste intelectual comprometido que nos deixa innumerables leccións de humanismo e sentido común e grandes novelas cheas de sensibilidade.\nDesde a BBS queremos sumarnos a esta pequena homenaxe das bibliotecas escolares galegas a un home do que, sen dúbida, seguiremos aprendendo.\n- Páxina oficial de José Luís Sampedro.\nComentarios (0) - Categoría: Xeral - Publicado o 09-04-2013 23:39\nHoxe Gochi pasou o día con nós. Para estar máis a gusto e poder aproveitar mellor o encontro, dividímonos en tres grupos e ao longo do día fomos pasando pola biblioteca para coñecelo e escoitalo falar sobre banda deseñada e sobre Trasmallo.\nAprendemos os distintos tipos de banda deseñada que podemos atopar e de onde proceden, como se organiza o traballo para elaborar unha tira de cómic, que materiais se empregan, como se elabora unha viñeta co ordenador... E rematamos cunha primicia: Gochi está a traballar nun novo álbum de Trasmallo! Incluso vimos un adianto dalgunha páxina. Demos un paso máis para entender e engancharnos ao mundo do cómic .\nE ademais das charlas, Gochi agasallounos con libros da súa editorial, Cerditos de Guinea, para a biblioteca e libros e posters de Trasmallo para tod@s vós. Que sortaza!\nComentarios (3) - Categoría: Xeral - Publicado o 20-03-2013 00:38\nDomingo no Salón do Libro\nSaiu o sol, hoxe sí que apetece máis unha escapadiña a Pontevedra. Isto é o que podedes atopar:\n11:00 h A Maquichola (Sala de Exposicións do Pazo da Cultura)\nObradoiro de elaboración de minicontos impartido por Tegra Gómez Pino.\nEsta actividade celebrarase ao longo de todo o día.\n11:00 h Os Bolechas, a toda máquina (Sala de Exposicións do Pazo da Cultura)\nEspazo Bolechas: Xogos e actividades interactivas co universo dos Bolechas.Bolanda Edicións.\n12:00 h e 18:30h Alí Babá y los cuarenta ladrones (Teatro Principal de Pontevedra)\nEspectáculo de teatro dentro da Programación de Domingos do Principal.Borobil Teatro\nA partir de 5 anos. Prezo 3 EUR + Gastos de tramitación.\nComentarios (0) - Categoría: Xeral - Publicado o 17-03-2013 10:41\nEsta fin de semana ademais de poder facer unha nova escapada ao Salón do libro de Pontevedra, temos teatro express en todas as parroquias de Rianxo. Unha nova proposta da Concellaría de Educación, Cultura e Normalización Lingüística en colaboración co grupo de teatro Airiños, desta vez tratando a temática da muller que traballa no mar. Atent@s aos días, lugares e horas que recolle o cartel, temos seis oportunidades de ver este espectáculo que ten pintaza e que para tod@s os tripulantes de motora do Brea Segade é cita obrigada.\nPara máis información clicade AQUÍ\nComentarios (0) - Categoría: Xeral - Publicado o 15-03-2013 00:22\nA cita anual dos centros que pertencemos ao Plambe, para formarnos, intercambiar ideas, compartir experiencias, recargar pilas... Unha das claves do éxito do Plambe, a formación de calidade que a Asesoría de Bibliotecas Escolares nos oferta.\nComentarios (0) - Categoría: Xeral - Publicado o 08-03-2013 08:06\nMañá domingo no Salón...\n11:00h: A Cidade de Cenorio (Sala de Exposicións do Pazo da Cultura)\nPara xogar libremente a este novo xogo chamado ?A Cidade de Cenorio?, da empresa Galileo Nenos, xoguetes educativos en galego. De 4 a 12 anos.\n12:00 h: Far West (Teatro Principal de Pontevedra)\nDa compañía Yllana.\nEspectáculo de teatro dentro da Programación de Domingos do Principal.\nA partir de 6 anos. Prezo 3 EUR + Gastos de tramitación.\n12:00 h: Burro-Máquina (Sala de Exposicións do Pazo da Cultura)\nContacontos por Fantoches Baj.\nActividade de animación con contos, xogos e cancións.\n12:00 h: A titiricleta do titiricleteiro (Sala de Exposicións do Pazo da Cultura)\nContacontos: O Carballo con Botas. Festival de títeres e tricicleta.\n17:30 h: O trenciño rebuldeiro (Sala de Exposicións do Pazo da Cultura)\nObradoiro no que os rapaces e rapazas construirán un tren de xoguete a tamaño real co que poderán xogar xuntos. Baseado no conto "O trenciño rebuldeiro" da Editorial Patas de Peixe\n18:30 h: Far West (Teatro Principal de Pontevedra)\nTeatro da compañía Yllana.\n18:30 h: A titiricleta do titiricleteiro (Sala de Exposicións do Pazo da Cultura)\nComentarios (0) - Categoría: Xeral - Publicado o 02-03-2013 23:12\nNa inauguración do Salón\nAquí vedes aos alumnos e alumnas da Aula Folque Infantil de Pontevedra que foron os encargad@s de conducir o acto inaugural do XIV Salón do Libro Infantil e Xuvenil de Pontevedra. Desenchufad@s é o título do divertido e sorprendente espectáculo, mestura de teatro e música, que prepararon para dar comezo ao intenso programa de actividades que durante tres semanas se desenvolverá no Pazo da Cultura. Alí estivemos, seguindo todo con moita atención, unha representación do Brea Segade, nenos e nenas, familias e profes.\nE por fin poidemos entrar no espazo do Salón.\nDifícil de contar con palabras, así que recurriremos ás imaxes. A ver se sentides a mesma emoción que nós ao ver tantos traballos incribles de nenos e nenas que, coma vós, están enganchados coa lectura e co coñecemento. Temos que recoñecer que sentimos un poquiño máis de emoción, ao ver á nosa motora, en moi boa compaña, rodeada de máquinas feitas, coma ela, con moito agarimo.Non perdades a oportunidade de visitar o Salón e de participar nas actividades, paga a pena!\nO Brea Segade no Xornal Certo\nO Brea Segade en La Voz edición Barbanza\nO Salón do Libro en La Voz edición Pontevedra.\nCrónica sobre o primeiro día do Salón na Voz edición Pontevedra.\nNo Diario de Pontevedra, que tamén fala de nós.\nComentarios (0) - Categoría: Xeral - Publicado o 02-03-2013 20:54\nAbre o Salón do Libro!\nMañá sábado inaugurase o Salón do Libro Infantil e Xuvenil de Pontevedra e alí estaremos familias e profes do Brea Segade. A Anpa organizou unha viaxe para pasar o día en Pontevedra; todo facilidades para empezar a gozar do Salón desde o primeiro día. Este é o programa de actos para mañá:\n- 11:30 Acto Inaugural do XIV Salón do Libro Infantil e Xuvenil. Desenchufad@s, conducido polo alumnado da Aula Folque Infantil.\n- 12:30 Contacontos a cargo de Pavís Pavós.\n- 17:30 Burro-máquina con Fantoches Baj. Actividade de animación con xogos contos e cancións.\n- 17:30 O trenciño rebuldeiro. Obradoiro de baseado no conto do mesmo título da editorial Patas de Peixe.\n- 17:30 A cidade de cenorio.Xogo libre co novo xoguete educativo da empresa Galileo Nenos.\nAo longo de todo día visita á exposición de traballos escolares e ambientación do Salón.\nComo vedes hai onde escoller! Animádevos e achegádevos ata Pontevedra!\nComentarios (0) - Categoría: Xeral - Publicado o 01-03-2013 22:30\nO XIV Salón do libro infantil e xuvenil de Pontevedra xa quenta motores! A toda máquina! o lema deste ano, convida a buscar un oco nas nosas axendas para visitar o salón entre o 2 e o 23 de marzo e gozar do mundo dos libros e da lectura. Este ano ademais temos un motivo a maiores para preparar unha escapada a Pontevedra: o Brea Segade participa no salón como centro convidado.\nMirade que programa de actividades tan apetecible presenta o salón nesta edición. PROGRAMA\nComentarios (0) - Categoría: Xeral - Publicado o 25-02-2013 21:30\nDesde a BBS querémosvos agasallar cun temazo de Entroido que xa foi exitazo durante toda esta semana nalgunhas clases da escola: "O Antroido move o corpo" de Paco Nogueiras Nodar. Seguro que vos vai gustar e non ides parar de bailar. Porque aínda que chova a cachón estamos no Entroido e temos que "antroidar". Pasádeo ben! BBS\nComentarios (2) - Categoría: Xeral - Publicado o 10-02-2013 11:38\nEsta tarde, dentro das actividades de conmemoración do Día da Paz, tivemos na nosa escola a unha das seccións do grupo de teatro Criaturas de Rianxo. Representaron para nós O merlo branco de Cándido Pazó, unha divertidísima obra que é un canto á tolerancia, ao respecto á diferenza e a convivencia. Estupenda obra teatral e estupenda interpretación dos rapaces e rapazas de Criaturas, que nos engancharon desde o mesmo comezo da función.\nNoraboa e graciñas, Criaturas!\nUnha aperta moi especial para o merlo branco. Isaac, moito nos gustou verte outra vez sobre o escenario do noso auditorio.\nComentarios (5) - Categoría: Xeral - Publicado o 30-01-2013 23:12\nRoi Casal no colexio\nMañá martes Roi Casal estará na nosa escola!\nVirá para compartir con nós a súa música e animarnos a asistir ao concerto que dará o sábado que vén no Auditorio de Rianxo dentro dos Actos Castelao 2013 que organiza a Concellería de Educación, Cultura e Normalización linguística do concello de Rianxo. Os CDs de Roi xa levan tempo na nosa biblioteca e tamén viaxando nas nosas mochilas, algúns dos seus vídeos xa se colgaron neste blogue e tamén en Educaldea e temos que confesar que aínda que non tiveramos a sorte de telo na nosa escola, non nos perderiamos o seu concerto. Pero, é un luxo podelo ter mañá só para nós.\nSubimos de novo un vídeo dun tema fermosísimo e cargado de significado, moi ben acaído para os actos de Castelao e para o día despois da manifestación pola nosa lingua convocada por Queremos Galego. O noso idioma, a chave coa que abrimos o mundo, Máxicamente vello; partindo dun poema de Manuel María.\nComentarios (3) - Categoría: Xeral - Publicado o 28-01-2013 21:15


ANPA DO CEIP A RÚA: Os directores/as dos centros públicos de Cangas cuestionan a enquisa sobre o uso das linguas\nOs directores/as dos centros públicos de Cangas cuestionan a enquisa sobre o uso das linguas\nProfesores e profesoras do CEIP A Rúa, ante o procedemento aberto pola consellería de educación e ordenación universitaria de consulta ós pais e nais do alumnado dos colexios públicos e concertados sobre o ensino das linguas, queremos manifestar o seguinte: pincha aquí\nCOMUNICADO DE PRENSA DOS ENDL\nPRESIÓNS POR PARTE DA INSPECCIÓN EDUCATIVA\nA Coordinadora Galega de Equipos de Normalización e Dinamización Lingüística quere poñer en coñecemento público a presión que está sendo exercida cara aos equipos directivos por parte de membros do Corpo de Inspectores. Con estas presións búscase impedir que se informe ás nais e aos pais, que van responder á enquisa da Consellería de Educación.\nDeste xeito, á parte de oralmente, estanse enviando notas con instrucións ás direccións dos centros educativos.\nAnte estes feitos, a Coordinadora quere manifestar:\nA) Que os Equipos de Normalización e Dinamización Lingüística (ENDL) son instrumentos legais dos centros educativos que realizan habitualmente campañas de sensibilización, información e promoción da lingua galega.\nB) Que as presións de membros do Corpo de Inspectores están impedindo que os ENDL realicen o seu labor informativo e divulgativo de xeito normal.\nC) Que os trípticos informativos repartidos polos ENDL non atacan a ninguén, limitándose a informar a partir de material académico de recoñecido prestixio, avalado por dúas universidades galegas (Cummins, Baker, I Vila, Sobrado Fernández),.\nD) Que os ENDL non recibiron ningunha nota escrita da Inspección Educativa na que se pida retirar a campaña informativa, polo que animamos a que continúe a distribución dos trípticos: As linguas suman\nE) Que a inspección educativa non debe interferir nas funcións propias dos ENDL, sempre que estas se axusten a dereito (o capítulo VII, artigo 83 do Regulamento Orgánico dos Centros destaca que é competencia do ENDL “presentar proxectos tendentes a lograr unha valoración positiva da lingua no uso da lingua propia”, alén de “proporcionar informacións sobre as actividades do Equipo e de todos aqueles actos e institucións culturais relacionados coa realidade galega”\nF) Que consideramos lamentables os intentos de impedir informar ás nais e aos pais. Como educadores só podemos afirmar que información rigorosa nunca é perigosa, senón fonte de coñecemento e liberdade.\nVisto o cal, solicitamos á Inspección Educativa que cese nos seus intentos de interferir no correcto funcionamento dos ENDL e remate as presións ás direccións e docentes de moitos centros para impedir que os Equipos de Normalización e Dinamización poidan realizar o seu labor con normalidade.\nCompostela, 11 de xuño 2009.\nAnte a demanda de orientación que as ANPA nos estades facendo chegar, a Federación Provincial de Pontevedra xunto coas demais de Galicia, reunidas en CONFAPA-GALICIA, queremos facervos chegar a seguinte comunicación oficial coa valoración que facemos respecto desa minienquisa sobre aspectos educativos que a Consellería pretende facernos chegar dentro duns días a través dos nosos fillos e fillas.\nNos vindeiros días tamén vos chegará directamente desde a Confederación galega (CONFAPA) o texto do comunicado que engadimos como anexo\nCIRCULAR Nº 89/09\nO galego é a lingua propia de Galicia. Tódolos galegos teñen a obriga de coñecela e o dereito de usala. E dicir, teñen o dereito non a obriga.\nHai que determinar na Ensinanza Primaria e Secundaria unhas materias que se deben impartir en galego e garantir que todo o alumnado adquira unha boa competencia nas dúas linguas oficiais establecendo o equilibrio necesario. Neste senso, non se debe esquecer que os centros deberán elaborar un proxecto lingüistico no que se terá en conta os criterios e as medidas necesarias para o cumprimento dos obxectivos previstos. Este proxecto lingüístico do Centro será aprobado e avaliado polo Consello Escolar.\nDende as aulas non se pode contribuír a desigualdade social entre as linguas, senón que se debe posibilita-lo seu uso normal en calquera contexto e situación. E iso ten vixencia para ámbalas dúas linguas oficiais.\nNon quixeramos nós, baixo ningún concepto, contribuír a impedir o desenvolvemento dun dos trazos mais significativos dos galegos. A mellor maneira que temos de contribuír á creación dun mundo mellor, é a partir do propio, para compartilo.\nTemos a obriga de non renunciar ao noso idioma, a tódolos idiomas; sobre todo cando, identidades á marxe, estando presente no currículo, como materia de estudo e ampliando os seus ámbitos de uso, de todos eles, chegaremos á verdadeira competencia lingüística (entender, falar, ler, escribir).\nO que debemos ter presente é que debemos planificar lingüisticamente con seriedade, rigor, competencia profesional e sen complexos.\nTódalas linguas son necesarias, por iso non renunciamos ao galego.\nUnha das primeiras medidas que tomou a actual Consellería de Educación da Xunta de Galicia é sondar os pais e nais sobre o uso das linguas na ensinanza non universitaria de Galicia, o que se resume no eterno debate entre o uso do galego ou non. O primeiro problema ou erro que cuestionamos é o rigor científico desta enquisa, ademais de considerar que a Consellería de Educación debe preocuparse doutras moitas cuestións que consideramos de maior relevancia.\nCONFAPA-GALICIA sabe que a escola pública ten outras moitas prioridades que mellorar, como por exemplo: pavillóns deportivos, patios cubertos, profesores de apoio, profesores para nenos con necesidades educativas especiais, coidadores na etapa 3-5 anos, coidador/recepcionista de centro dos alumnos transportados, prazas nos comedores escolares, plan de actividades extraescolares, e un longo etcétera.\nDende a Confederación Galega de APAS recomendámosvos que lles indiquedes aos vosos asociados e tamén aos pais e nais dos Centro, que sería moi importante para a escola, que no apartado de “Comentario ou suxestión que desexe facer” da enquisa, se fixese constar os problemas ou cuestións mellorables no Centro.\nA Coruña, 8 de xuño de 2009\nFelicito a ANPA pola valente cobertura desta noticia. Se queredes podedes engadirlle o comunicado que os directores/as de Cangas publicamos hoxe na prensa:\n22:41 do 13 de xuño de 2009\nEDUCA TEATRO presenta: O MUNDO MÁXICO DE PINOCHO\nXV CONCURSO DE POSTAIS DE NADAL 2021


A Pena da Cataverna: 2017\nO topónimo XISTRAL atopámolo en varios puntos da xeografía galega, entre outros en Muras, Cervo, Fene, Sarria, Palas de Rei e en Pol.\nO sufixo -al xa nos leva a interpretalo como un lugar onde abunda a "xistra". A complicación resulta das varias aceptións existentes para "xistra". E enfecto, se revisamos os distintos dicionarios de galego atopamos varias (cf. Dicionario de Dicionarios):\nA hipótese de abundancial de "xistra" no sentido da planta meum xa fora dada por Sarmiento para este topónimo. Sarmiento menciona o topónimo Xistral como "Sistral" no século XVIII ("Acaso de ahí el monte Sistral" -- cf. M. Sarmiento (1754-1758): "Catálogo de voces vulgares y en especial de voces gallegas de diferentes vegetables", ed. de J. L. Pensado (1986).\nAsí, os dous topónimos permétennos, por descarte das demais, decidirnos afoutamente coa acepción de 'lugar onde abunda a xistra, o meum '.\nPor outra banda, aínda que E. Rivas recollese para "xistral" a acepción de "canteira de xistra ou lousa" (cf. Frampas), esta acepción atestouna soamente en Terra de Queixa (Ourense), nun lugar concreto da xeografía galega, relativamente lonxe de Muras, polo que a cremos non aplicable ao caso que nos ocupa.\nHai un dicionario que tamén recolle para "xistra" outra planta, a chamada cancereixo ou capudre (Sorbus aucuparia, cf. E. Losada, J. Castro e E. Niño, 1992. "Nomenclatura vernácula da flora vascular galega)". Non estando en ningún outro dicionario, entendemos que é unha acepción pouco extendida e, por tanto, debemos descartar que aplicase a todos os Xistrais mencionados da xeografía galega.\nFinalmente, indicar que rexeitamos a interpretación de Cabeza Quiles como variante de "Xestal" (cf. p. 437 de "Os Nomes da Terra"): co maior respecto para Cabeza Quiles, cremos chega con notar a mención de Sarmiento de figurar como "Sistral" no século XVIII, para abandonar esta hipótese.\nComo parte do traballo de posta en valor da riqueza toponímica galega, e formando parte da serie sobre a Toponimia da Mariña e do Ortegal, foi un pracer estudar e finalmente publicarmos un estudo da Toponimia de Ortigueira.\nAtópanse unha chea deles de grande interese, como poden ser:\n- prerromanos como LUÍA e LUAMA, da serie que inclúe tamén LUAÑA, LUACES, LUOU, LUEIRO, LUARCA, etc.\n- nomes de posesor, como BELUZ e MUCRÍN\n- xentilicios como BARBOS\n- célticos como os famosos CÉLTIGOS e CALLOBRE\n- O interesante abundancial FECELLIDO\n- COUZADOIRO e CABRADOIRO, sen relación etimolóxica.\n- XEDRIZ, curmao do XERDIZ de Ourol.\nPara máis detalle, ver >>> aquí.\nPublicado por Xosé González ás 18:36 Ningún comentario:\nPublicación de estudo sobre Toponimia de ORTIGUEIR...


Tarriños infantís, de froitas e con polo e arroz: Útiles e ben elaborados [Páx. 1 de 3] | Revista | EROSKI CONSUMER\nTarriños infantís, de froitas e con polo e arroz: Útiles e ben elaborados\nAxudan a que os nenos descubran sabores e a que aprendan a mastigar e tragar. Son unha alternativa ós purés caseiros\nA alimentación no primeiro ano de vida é crucial no desenvolvemento do bebé, xa que o seu crecemento é máis rápido ca nunca e as necesidades nutritivas maiores. É nesta época cando os lactantes (menos de 12 meses) son máis inmaturos e vulnerables, polo que se torna fundamental asegurarlles unha alimentación adecuada que satisfaga as súas necesidades nutritivas, que preveña posibles patoloxías e que os axude a crear hábitos alimentarios saudables.\nDistínguense tres etapas: durante o período lácteo (ata 4-6 meses), a alimentación baséase no leite, que pode ser materno (o máis recomendado), artificial (fórmulas de inicio) e mixto. No período de transición, destete ou Beikost (a partir dos 4-6 meses) débese aumentar tanto a enerxía achegada coma a cantidade de diversos nutrientes. Por iso se introducen alimentos semisólidos (purés caseiros e/ou envasados en tarros), aínda que se siga mantendo a lactación, que nesta fase é maiormente artificial (fórmulas de continuación). Vanse incorporando, ós poucos e de acordo co pediatra, alimentos non lácteos, preparados de xeito adecuado en consistencia e cantidade e adaptados á maduración e desenvolvemento do bebé. Deste xeito, os nenos e nenas aprenden a mastigar e tragar e proban novos sabores. No período de maduración dixestivaintroduciranse outros alimentos.\nO leite non abonda\nO leite non proporciona a enerxía e nutrientes que precisa un bebé que xa cumpriu 4 ou 6 meses. As súas funcións dixestivas maduraron, polo que se debe incluír unha alimentación complementaria. Non se recomendan os novos alimentos antes, pero tampouco convén introducilos despois, porque a falta de diversificación é motivo de perda de apetito, e desaprovéitase unha época idónea para a educación do gusto e a adaptación progresiva a unha alimentación equilibrada.\nAnalizáronse dúas variedades de alimentos infantís envasados en tarros de cristal: catro de "froitas variadas" e outras tantas "con polo e arroz", de Hero, Hipp (declárase ecolóxico), Nestlé e Nutribén, que custaban desde 3,36 atas 7,82 euros o quilo. Aínda que o perfecto é seleccionar os ingredientes e preparar na casa purés con carne e papas de froitas, recorrer a estes tarriños é unha solución correcta, tal e como demostrou esta análise.\nAmais das indicacións obrigatorias en calquera alimento envasado, as etiquetas dos tarriños de alimento infantil deben proporcionar información sobre: composición nutricional, instrucións de preparación, presenza ou ausencia de glute e idade mínima a partir da cal se deben consumir (mínimo: 4 meses). O estudo anotou só unha irregularidade: as dúas mostras de Hipp non amosaban denominación de venda, peso neto e data de consumo preferente no mesmo campo visual, polo que incumpren a norma.\nOs oito envases teñen peche hermético: para abrilos, hai que premer o centro da tapa, destacado noutra cor. Se a tapa se move, ou se ó virala non soa "pop", non se debe consumir o alimento.\nQue teñen os tarriños de froita?\nPola súa achega vitamínica, convén incluír froitas, ben sexa en zume, ben en puré, na dieta do lactante cando cumpre os catro ou cinco meses de idade. Pero as froitas non deben substituír unha toma de leite, xa que se lle debe asegurar ó bebé a achega suficiente de calcio e proteínas. Xa que logo, leite e froitas deben ser complementarias, non excluíntes. Importante: as froitas son doces por natureza, polo que non é necesario adozalas con azucre. Estes alimentos infantís envasados teñen en común o uso da laranxa ou da mazá, e, dependendo das mostras, pódense atopar outras como albaricoque, pexego, piña, plátano ou pera; Hipp engade cenoria. Outros ingredientes destes tarros de froitas son auga ou zume, espesantes como fariña e amidón, vitamina C e azucre (agás en Hipp). Segundo as etiquetas, a maior cantidade de froita ofrécea Nutribén (91% do produto) e a menor, Nestlé (66%). Hipp ten o 76% de froita e Hero o 85%. As calorías variaron desde as 55 cal/100 g de Hipp ata as 84 cal/100 g de Nestlé. O nutriente principal son os hidratos de carbono, que representan entre o 13 e o 20% do produto. Os hidratos de carbono compóñense basicamente de azucres simples como a frutosa (propio da froita) ou a sacarosa, se se engadiu azucre. Os hidratos de carbono complexos veñen representados polo amidón, engadido pola súa función espesante ou xelificante.\nO contido en proteínas (0,5%) e graxas (0,1%) é irrelevante, pero non o é o de fibra (1%), beneficiosa para a regulación do tracto gastrointestinal. Os catro tarros de froitas conteñen vitamina C engadida; cun tarro de 250 gramos de calquera deles cóbrense sobradamente as necesidades cotiás do lactante para este nutriente.\nE os de polo con arroz?\nOs ingredientes, segundo indican as súas etiquetas, son arroz, aceite de oliva (agás en Hero, que emprega xirasol), sal e, nalgunhas mostras, verduras. En Hipp (que se denomina "verduras e arroz con polo"), o ingrediente maioritario son as verduras. Nutribén é o único sen verdura e Nestlé o único que engade leite, que é o seu ingrediente maioritario. Nutribén e Hero empregan amidón como espesante. Cen gramos destes tarriños infantís de froita proporcionan entre 68 e 87 calorías, o que supón un cuarto das necesidades enerxéticas do neno. Os carbohidratos son tamén nestes tarriños o ingrediente maioritario, pero supoñen só entre o 7% e o 8%. Ademais, cen gramos achegan desde 0,5 gramos de fibra (Hero) ata 1,7 gramos (Nutribén). O maior contido en proteína atopouse en Nestlé (4,8%) e Nutribén (4,2%), mentres que Hipp quedou no 2,4%. A graxa do aceite e do polo representa entre o 3% e o 4%. As análises detectaron amidón nas catro mostras (desde o 11% de Nutribén ata o 6% de Hipp), e en proporción superior á dos tarriños de froitas. Este amidón pode proceder da pataca e da súa adición como espesante.\nEn tres dos catro tarros, o polo menciónase en primeiro lugar na denominación, polo que este ingrediente debe representar non menos dun 10% do produto, o contido en proteínas debe ser, como mínimo, de 4 g/100 calorías, e o de graxas dun máximo de 6 g/100 calorías; os tres tarros cumpren estes requisitos. Cando o polo non se menciona en primeiro lugar na denominación (caso de Hipp), debe representar polo menos o 8% do produto, as proteínas deben chegar como mínimo a 3 g/100 calorías e a graxa non debe superar 4,5 g/100 calorías. Hipp (con 4,7 g/100 calorías) supera lixeiramente este máximo en graxas. Doutra banda, estes alimentos infantís deben ter menos de 200 mg/100 g de sodio, límite ó que nin sequera se achegan estes oito tarriños: os de froita contéñeno entre 7 e 19 mg/100 g e os de polo desde 46 ata 158 mg/100 g.\nAlérxenos, praguicidas e estado sanitario\nA introdución de novos alimentos na dieta dos bebés débese facer ós poucos e seguindo as recomendacións do pediatra. A esta idade, os nenos son moi sensibles ós cambios bruscos: poden xurdir intolerancias e alerxias alimentarias. O glute é unha fracción proteica (propia de cereais como trigo, cebada, centeo e avea) desaconsellada para lactantes de menos de 6 meses de idade co obxectivo de reducir o risco de celiaquía. Canto máis tardía é a introdución do glute, máis benigno é o debut da enfermidade, de se producir. Outros alimentos, como o ovo, o leite, o peixe e certas froitas, son potencialmente alerxénicos de se introduciren demasiado axiña, en certa cantidade e de xeito reiterado. Comprobouse en laboratorio se os oito tarriños comparados nesta análise contiñan leite, ovo ou glute, todas elas substancias problemáticas para algúns nenos. Os oito levan nas súas etiquetas a indicación e o logotipo específico de alimentos "sen glute" (esta mención é obrigatoria). Resultados: non se detectou glute, ovo nin leite nas mostras, agás en Nestlé "Polo con arroz", que contén (e declara na súa lista de ingredientes) leite.\nDoutra banda, estes alimentos infantís non deben conter residuos de praguicidas por riba de 0,01 mg/kg de produto listo para o consumo ou reconstituído. Buscáronse nas oito mostras os praguicidas máis empregados, con resultados negativos.\nO estado microbiolóxico destes alimento debe ser impecable: os bebés vanos consumir tal cal (tarriños de froitas) ou despois de queceren levemente (tarriños de polo con arroz). As análises demostraron a inexistencia de xermes nos oito tarriños, polo que a súa calidade hixiénico-sanitaria era correcta.\n[Páx. 1] Útiles e ben elaborados


As subvencións do ARI impulsan a mellora do Casco Histórico de Baiona - ValmiñorTV\nInicioBAIONAAs subvencións do ARI impulsan a mellora do Casco Histórico de Baiona\nFOTO: CONCELLO DE BAIONA // Unha das vivendas rehabilitadas no Casco Histórico.\nO Concello de Baiona avanza con paso firme no proxecto de rehabilitación integral do seu casco histórico, promovido ao amparo do Plan Especial do Conxunto Histórico Artístico de Baiona (PEPCHAB), que aprobado en xuño de 2011 marcou un antes e un despois na tramitación dos expedientes das edificacións incluídas no BIC (Ben de Interese Cultural).\nParalelamente á aprobación do PEPCHAB, púxose en marcha a Oficina de Rehabilitación para o trámite de subvencións da Área de Rehabilitación Integral (ARI), que pretenden mellorar a calidade de vida dos veciños, mellorando tamén as condicións de habitabilidade dos seus inmobles e contribuíndo a poñer en valor a singularidade, harmonía e beleza do conxunto histórico. Ata o 12 de abril estará aberto o prazo de presentación de solicitudes para acollerse ás subvencións outorgadas na terceira fase do ARI Área de Rehabilitación Integral da vila de Baiona, que se outorga dentro do Plan Estatal de Fomento do aluguer de vivendas, rehabilitación de edificios e a rexeneración e renovación urbana.\n“Durante a primeira e segunda fase das axudas do ARI se levaron a cabo máis de 25 actuacións particulares no casco histórico da Vila ao amparo destas subvencións. Animo aos propietarios para acollerse a este programa de axudas para poder continuar con todo o traballo», comentou o Concelleiro de Urbanismo e Infraestruturas, José Ángel Bahamonde, alentando a participar nesta terceira fase.\nO programa de fomento de rexeneración e renovación urbana ten como obxectivo o financiamento da realización conxunta de obras de rehabilitación en edificios e vivendas, de urbanización ou reurbanización de espazos públicos e, no seu caso, de edificacións en substitución de edificios demolidos, dentro dos ámbitos de actuación previamente delimitados.\nO Alcalde, Ángel Rodal, destacou que “o obxectivo do goberno municipal é acometer de forma definitiva a recuperación e tratamento uniforme do casco histórico baionés que polas súas características singulares merece unha rexeneración integral que facilite recuperar a vida social, económica, ambiental e patrimonial que mellore a calidade de vida dos seus habitantes”.\nDurante os anos de desenvolvemento do ARI outorgáronse varias rehabilitacións integrais en inmobles situados na Rúa San Xoán e no Camiño do Mariñeiro, na Rúa A Guarda. Tamén se realizaron actuacións máis comúns, obras menores, por exemplo as relacionadas coa mellora da eficiencia enerxética ou coa estanqueidade dos inmobles (substitución de cuberta, illamento de fachada ou restauración da mesma, mellora do acabado exterior, renovación de carpinterías exteriores ou traballos para eliminar humidades e filtracións).\nOutro dos apartados para o que se solicitan axudas é para a adecuación das edificacións máis antigas ás condicións hixiénicas e de habitabilidade, así como renovación de fontanería, saneamento e calefacción.\nDurante a primeira e segunda fase das axudas do ARI ademais desas actuacións realizadas por particulares o propio Concello tamén realizou varias intervencións no Casco Histórico da Vila. Rodal lembrou que en anteriores convocatorias o Concello realizou varios proxectos coa subvención xa que tamén «tentamos levar acabo a mellora das rúas da contorna». Concretamente, levouse a cabo a reurbanización da Praza do Pai Fernando e a súa conexión coa Rúa Ventura Misa ata o encontro da Rúa Lorenzo de la Carrera, dando continuidade ao proxecto realizado na Rúa Carabela La Pinta, xerando un espazo de relación e punto de encontro entre o Casco Histórico e o ensanche da zona nova mediante a recuperación de espazos libres, transformando a fisionomía dun dos puntos singulares de acceso ao Casco. Tamén se creou unha nova praza que conecta a Rúa do Reloxo cos xardíns da Casa da Navegación.\nO Casco de Baiona ten un total de 36 mazás, 338 edificios e 705 vivendas.\n«O plan permitiu a mellora do conxunto histórico, non só das vivendas, senón tamén das propias infraestruturas como as rúas e as prazas. Pero aínda queda por mellorar no noso casco», destacou o Concelleiro de Urbanismo e Infraestruturas, José Ángel Bahamonde.\nComo xa ocorre nas distintas convocatorias do ARI, os técnicos da Oficina ofrecen asesoramento e apoio para a tramitación das axudas.\nO vínculo da Vila Mariñeira e o seu Casco Histórico é ineludible, contando desde tempos inmemoriais cunhas edificacións únicas e singulares que a fai merecedora dunha especial protección e valoración. Con esta liña de subvencións a través do ARI «contribúese a recuperar e conservar o patrimonio arquitectónico dos núcleos históricos do municipio, a mellorar as condicións de vida dos seus habitantes e a favorecer a dinamización destas zonas», destacan desde o Concello de Baiona.\nFOTO: CONCELLO DE BAIONA // Praza do Pai Fernando.\nLas subvenciones del ARI impulsan la mejora del Casco Histórico de Baiona\nO baionés Diego Otero, mellor loitador do Torneo Nacional Kuzushi de Vigo\nEste sábado celebrouse no Pavillón Municipal de Candeán o XXIX Torneo Nacional de Loita Olímpica organizado polo Club de Loita Kuzushi de Vigo. O Club de Loita Sabarís desprazou a seis loitadores, conseguindo o 5º […]


Cita para valentes en Huesca\n16 noviembre 2019 11:53 h.\nDago Pena loita por un rebote. SEBAS SENANDE\nO Leche Río Breogán busca un triunfo esta tarde que lle sirva de punto de inflexión logo dun frouxo arranque na competición\nA complexa situación do Leche Río Breogán esixe unha reacción inmediata. As dúbidas xeradas xa traspasaron o ámbito da contorna, dos afeccionados, para instalarse dentro do propio persoal como recoñeceu o técnico do equipo lucense, Diego Epifanio. E non pode haber nada peor que o feito de que a desconfianza instálese entre os xogadores, entre outras cousas porque son os únicos que realmente poden dar a volta á incorrecta dirección que tomou o conxunto breoganista.\nE cando chégase a pór en cuestión o propio potencial todo pode ir máis aló do traballo na cancha porque, entón, empezan a pesar sensacións pouco controlables como a ansiedade ou o medo a perder que acaban por atenazar aos xogadores. Ante isto, só coñécese un remedio, gañar partidos, porque a partir de aí a recuperación anímica do equipo sería posible.\nPolo tanto, o encontro que esta tarde (20.00 horas, Palacio Municipal dos Deportes de Huesca) disputa o equipo lucense ante o Levitec Huesca adquire unha gran importancia. Unha derrota só serviría para profundar aínda máis nas feridas do Breogán, mentres que a vitoria, ademais dos efectos clasificatorios, tería un efecto balsámico, sobre todo se se considera que nunha semana visita o Pazo dous Deportes de Lugo o pechacancelas da competición, o Marín. Polo tanto, e salvo catástrofe, sería unha gran oportunidade de que o equipo lucense dispuxese dun par de semanas para traballar cunha relativa tranquilidade.\nO Huesca é un equipo moi sólido no rebote defensivo -só Mallorca e Valladolid conseguen máis rebotes baixo propio aro-\nO problema é que os rivais xa ven ao equipo lucense como unha vítima propicia que deixou moi ao descuberto as súas actuais carencias. E o Levitec Huesca non quererá desaproveitar a oportunidade. Os oscenses -coas mesmas vitorias que o Breogán, catro- forman un equipo novo, atrevido e capaz de facer un bo baloncesto, sobre todo na súa cancha, onde senten máis arroupados. é certo que a mocidade que lle caracteriza tamén ten consecuencias, como a irregularidade que lle levou a ser o único equipo ao que hai superado o Canoe ou de ser capaz de gañar con solvencia ao Melilla.\nOs 71 puntos de media que anota o conxunto que dirixe unha tempada máis Guillermo Areas sitúanlle como un dos que menos anotan da LEB Ouro, pero o equilibran cun xeralmente bo traballo defensivo. De feito, só dous aspirantes ao ascenso, o Gipuzkoa e o Mallorca, reciben menos puntos que os oscenses por encontro disputado.\nA diferenza doutros equipos, o Huesca ten aos seus mellores anotadores no xogo interior. O serbio Vasilije Vucetic é o seu máximo anotador, con 13 puntos de media, seguido da á-pivote croata, aínda que con formación universitaria en Estados Unidos, David Skara, con 12. Estes dous xogadores son tamén os mellores reboteadores do equipo, aínda que neste caso apoiados polo veterano pivote lituano Robertas Grabauskas.\nO Huesca é un equipo moi sólido no rebote defensivo -só Mallorca e Valladolid conseguen máis rebotes baixo propio aro- aínda que flojea cando se trata de capturar rexeites no aro rival. De calquera forma, e máis coa ausencia de Thomas de Thaey, os xogadores interiores do Breogán -en especial Rauno Nurguer ante o seu exequipo- terán que dar un paso adiante para que o desenvolvemento do partido non empezo a decantarse no xogo dentro das zonas, o que a priori sería unha mala noticia para os lucenses.\nA carreira con máis luz


O deporte promociona In Tempore Sueborum en Portugal - Intemporesueborum\nO deporte promociona In Tempore Sueborum en Portugal\nO Club Baloncesto Femenino Pabellón reparte información da exposición no XVI Torneo Internacional de Valença do Minho\nOURENSE, 24 de marzo de 2018.- A exposición In Tempore Sueborum está, dalgún xeito, presente en Portugal esta fin de semana grazas á promoción da mesma que, a través da entrega de folletos, quixo facer o Club de Baloncesto Femenino Pabellón, nun torneo que se está celebrando no país veciño. Trátase do XVI Torneo Internacional Eurocidade que ten lugar desde hoxe ata o luns. Os seus responsables non quixeron deixar perder a oportunidade de mostrar a exposición ás súas contrincantes, equipos chegados de tres países que se dan cita neste campionato que ten por escenario Valença do Minho.\nManuela Ordóñez entregou información da exposición a Tamamé, director do torneo\nO conxunto ourensán aproveitou para entregar información de In Tempore Sueborum aos membros da organización así como aos equipos vindos de España, Portugal e Cabo Verde. A adestradora do equipo ourensán Manuela Ordóñez Fernández, entregou folletos a Tamamé, director deportivo do torneo, e aos equipos de Maia e Benfica, cos que xogaron durante a mañá do presente sábado. Polo serán fixeron o mesmo con máis equipos como o Clube de Baloncesto Caselas. Xunta cos folletos calaron cos responsables acerca da exposición.\nO torneo prolóngase toda a fin de semana e a representación ourensana aínda espera repartir máis información sobre a exposición única en Europa que ten como escenario tres edificios do centro histórico da cidade das Burgas. Numerosos xogadores e xogadoras dispoñen do folleto informativo de In Tempore Sueborum, exposición que xa se coñece en varios medios portugueses tamén, comezando pola Universidade de Oporto e a Universidade de Braga, pois da primeira viñeron a Ourense numerosos alumnos e profesores da Facultade de Letras. E o mesmo farán cen alumnos de Arqueoloxía e Historia da universidade bracarense. Tamén viñeron e seguen acudindo cidadáns portugueses pola súa conta así como xa o fixo tamén unha parte do clero da diócese de Viana do Castelo.\nA entrega de folletos formou parte da cortesía deportiva por expreso deseo do clube ourensán\nA mostró ourensá motivou recentemente unha conferencia no Solar de Rosende. A primeira presenza oficial do país veciño na exposición sobre o tempo dos suevos en Ourense correu a cargo da secretaria de Estado para o Turismo de Portugal, Ana Mendes. Mais, con Portugal, e en relación a In Tempore Sueborum, aínda non está todo dito.


100 días do novo goberno de As Neves, "hai un goberno que xestiona, afronta os problemas e escoita aos veciños" - Vigo al minuto\n100 días do novo goberno de As Neves, «hai un goberno que xestiona, afronta os problemas e escoita aos veciños»\nAuthor RedacciónPosted on 11 octubre 2015 11 octubre 2015\nO primeiro tenente de alcalde e o alcalde de As Neves\n“Hai un goberno que xestiona e non que esconde a cabeza ou trata de agochar os problemas”. Esta é descripción que fan o alcalde de As Neves, Xosé Manuel Rodríguez Méndez (BNG), e o primeiro tenente de alcalde, Eduardo Mariño (PSOE), pasados os primeiros 100 días de actuación do goberno local de coalición.\nComo subliñan, “estamos traballando con máis información e transparencia que nunca na historia de As Neves, contando aos veciños o qué se fai no Concello, cómo se fai e porqué se fai”. Aquí, indican, hai que lembrar que dun orzamento aprobado para este ano de 2 millóns de euros, cando chegou o novo goberno, “a metade de xuño”, quedaban 700.000 €, “que estaban xa comprometidos para as partidas de gastos correntes: en menos de medio ano o anterior goberno do PP xa gastará o 65% de todo o orzamento deixando o resto para o pago de nóminas, iluminación, auga ou o funcionamento normal da administración municipal”.\nCon esa cantidade o novo goberno tivo que facer fronte ás deficiencias do saneamento,“que estaba nunha situación caótica”, subliña Mariño, que tamén é responsable da Área de Vías e Obras. “Ainda agora non sabemos cómo está todo o saneamento, porque non hai plano algún de ubicación das canalizacións que o determine…tivemos que partir de cero e, ao mismo tempo, arranxar á falla de mantemento, durante anos, das tubaxes, das decantadoras e do estado ruinoso dalgunhas conduccións”.\nTamén houbo que ocuparse do alumeado, reparando o cableado, sustituindo as lámpadas de mercurio polas de vapor de sodio para baixar o custo, que non estaba controlado, “o Concello, é dicir, os veciños de As Neves, pagaban consumos que non sabíamos de qué eran…a situación era tan desastrosa que mesmo houbo que adecuar todo o cadro eléctrico da propia casa do Concello”.\nO alcalde lembra, ademáis, que nestes máis de cen días, púxose a funcionar, finalmente, o punto limpo; que houbo que facer “in extremis” as obras para que a piscina poidese abrirse, “o estado na que a atopamos, a poucos días da tempada do verán era lamentable e constituía un perigo para os usuarios”; por primeira vez en décadas está ordeada a recollida do lixo e limpáronse os colectores, “sen custo adicional para o Concello e para os veciños”; encaráronse as xestións da PLISAN, con entrevistas coa conselleira, Ethel Vázquez, a delegada da Zona Franca e o presidente do Porto de Vigo; están a piques de rematar as obras de acceso ao Centro de Saúde; fixéronse as xestións da Galiescola e do cruzamento de Setados, do colexio e aumentáronse as actividades para nenos no verán; actualizouse a colaboración co Banco de Alimentos, rematouse un novo catálogo de Servizos Sociais, “incrementando o número de persoas beneficiadas, tamén no Servizo de Atención no Fogar”; encarouse o problema da Escola Municipal de Música; rematouse o Pavillón Municipal de Deportes; “empezamos co ‘Concello Escoita’, abrindo a xestión aos veciños e escoitando, parroquia por parroquia as súas necesidades, problemas e ideas” e os Plenos celébranse os sábados para que os nevensen poidan acudir e participar en eles; acometeuse o transporte ao novo hospital; empezouse a organizar unha xornada con expertos en loita contra a avespa velutina; As Neves sumouse ao Plan de Emprego da Deputación e afrontouse o “grave problema dos roubos e asaltos a casas” con contactos co subdelegado do Goberno, co cal haberá unha entrevista nos vindeiros días, cos mandos dos Corpos e Forzas de Seguridade do Estado e coa convocatoria, o día 15 deste mes da Xunta Local de Seguridade, con presenza de “todos os partidos que están representados na Corporación xunto co máximo responsable comarcal da Garda Civil”.\nAlonso, décimo en Rusia, una carrera que se llevó Hamilton\nTú vives aquí: un ayuntamiento gobernado por el PP celebra el 12 de octubre con un "homenaje a los caídos"


Presentado na Casa de Galicia o "Celtic Madrid Festival", que se celebrará na praza de touros de Las Ventas con Milladoiro, La Musgaña ou Capercaillie - Actualidade - Casa de Galicia\nPresentado na Casa de Galicia o "Celtic Madrid Festival", que se celebrará na pr...\n1. Alfonso Blanco, Javier Franco, Ramón Jiménez e Pucho Suárez co pequeno cartel anunciador do Celtic Madrid Festival. (2721x3628px., 2128 Kb.)\n2. Na mesa o produtor do Festival Pucho Suárez, o coordinador de Actividades da Casa Ramón Jiménez e o director do festival Alfonso Blanco, coa proxección do cartel do CELTIC MADRID FESTIVAL. (3024x4032px., 2460 Kb.)\n3. Panorámica coa mesa dos intervenientes e o público que aistió ao acto. (1882x5848px., 2660 Kb.)\n4. Á rolda de prensa-presentación acudiron preto dun centenar de persoas. (3024x4032px., 2676 Kb.)\n5. A actuación musical espertou moito interese e foi gravada por moitos dos asistentes ao acto. (2891x3855px., 2467 Kb.)\n6. Javier Franco, Paula Gómez e Alfonso Blanco interpretaron varias pezas que foron seguidas polo público con moito entusiasmo. (3024x4032px., 2146 Kb.)\nPresentado na Casa de Galicia o "Celtic Madrid Festival", que se celebrará na praza de touros de Las Ventas con Milladoiro, La Musgaña ou Capercaillie\nTrátase da primeira edición e será os días 15 e 16 do próximo mes de febreiro\nMadrid, 29 de xaneiro de 2019\nMíticas bandas nacionais e internacionais como Milladoiro, La Musgaña ou Capercaillie xunto a outros grupos e músicos máis novos como Castroverde, Xosé Liz, e Anxo Lorenzo van participar na primeira edición do "Celtic Madrid Festival", tal e como deron a coñecer os promotores do novo encontro musical cuxo desexo é "sentar as bases para que Madrid sexa tamén unha cita para o folk". Os concertos serán no Invernadoiro da praza de touros de Las Ventas os días 15 e 16 de febreiro nun espazo climatizado e acondicionado especialmente para acoller as actuacións.\nNa rolda de prensa/presentación na Delegación da Xunta en Madrid/Casa de Galicia interviñeron o coordinador de Actividades da Casa, Ramón Jiménez; o director do Festival, Alfonso Blanco; o produtor musical Pucho Suárez; e seguidamente os intérpretes Javier Franco (gaita); Paula Gómez (violín) e Alfonso Blanco (guitarra), quenes ofreceron unha breve actuación musical.\nJiménez lembrou que esta mesma sala acolleu a presentación tamén en rolda de prensa, do programa do XXVI (vixésimo sexto) Festival Intercéltico de Lorient de 1996, un acto no que participou un descoñecido e novísimo gaiteiro que logo debutaría en Lorient e que se chamaba Carlos Núñez… "En Madrid sempre gustou moito a música celta polo que lle auguro un gran éxito a este festival, que considero necesario e por cuxa continuidade fago votos", asegurou.\nPara Alfonso Blanco, que forma parte da banda Castroverde que lidera Josiño Liz, explicou que xa están a traballar no irmandamento co Celtic Conections de Glasgow, para celebralo ao ano que vén en Madrid. Ademais, destacou que esta primeira edición do Celtic Madrid Festival "é eminentemente galega pois de seis bandas que van actuar, catro son de Galicia".\nPara Pucho Suárez, "soñamos con que algún día este festival chegue a ter a repercusión e envergadura que alcanzan outros festivais de música moderna e que o público maioritario sexa xente nova".\nAs palabras foron seguidas dunha animada quenda de preguntas nas que puideron aclarar, por exemplo, que o invernadoiro da praza de touros "está perfectamente acondicionado para este tempo e que para un galego, mesmo fai calor". Conta cun aforamento de preto de 3000 localidades e aínda que xa se venderon moitas, aínda se poden adquirir, mesmo na praza o mesmo día das actuacións, "por aquilo de que sempre deixamos todo para o último momento, moi da nosa cultura".\nEntre as aspiracións dos organizadores está o que o Festival se afiance e chegue a que se celebre durante toda unha semana ou mesmo un mes como o de Glasgow.\nO acto finalizou coas actuacións musicais, que fixeron levantar ao público dos seus asentos.\nMáis información en https:// yotambiensoyindie.es/2019/01/22/ celtic- madrid-o-primeiro-e-gran-festival-de- musica-celta-en-a-capital/


Un novo método combate a polilla do acio | Consumer\nUn novo método combate a polilla do acio\nO novo método consistiu en desenvolver una fórmula matemática que permite coñecer, a partir do dato da temperatura ambiente, en que estado de desenvolvemento atópase a polilla (ovo, larva, crisálida) e, por tanto, a praga. A lobesia botrana ou polilla do acio é a praga máis importante que afecta o viñedo na Rioxa ao causarlle danos primarios e indirectos. A tese doutoral ha esixido un estudo da bioloxía da polilla en condicións controladas de luz, humidade e temperatura.\nNa tese doutoral tamén se estudaron varios insecticidas paira combater a praga da polilla do acio. O 90% dos produtos utilizados até agora son neurotóxicos, poden causar danos no medioambiente e ter efectos secundarios paira o ser humano. Os investigadores da Universidade da Rioxa probaron con éxito tres insecticidas que afectan a Lobesia botrana, ao actuar sobre hormonas específicas do insecto.\nOs expertos teñen previsto ampliar a tese co estudo de alternativas biolóxicas á loita química contra a praga. En concreto, van analizar a posibilidade de utilizar una avispilla capaz de pór ovos na polilla do acio cando esta é só un ovo. Sen necesidade de utilizar insecticidas, o parásito desenvólvese dentro do ovo da polilla do acio provocando a súa morte, informa a Universidade da Rioxa.\nPlagas-gl polilla del racimo-gl universidade a rioja viño


A utilización de pegamentos | Consumer\nA utilización de pegamentos\nUn erro frecuente é empregar un produto non específico\nO emprego incorrecto de pegamentos pode chegar mesmo a estragar as pezas que se queren unir, por exemplo, si o pegamento é corrosivo ante os materiais que se van a pegar.\nPor iso, antes de empregar un pegamento hai que ler atentamente as instrucións do fabricante, preguntar na tenda onde se adquire o produto ou, si pódese, facer una pequena proba cos materiais que se poidan refugar en caso de desastre.\nA cola branca de carpinteiro adoita ser una das máis eficaces paira realizar todo tipo de unións, debido a que non é un produto agresivo coas superficies, o que a converte nunha eficaz solución paira case todo tipo de produtos.\nPola súa banda, os adhesivos de montaxe permiten soster un colgador ou azulexos sen que estes cáianse pero, aínda que a súa capacidade de agarre sexa máxima, non se pode, por exemplo, unir os diferentes anacos dunha figura de porcelana que se caeu ao chan porque poderían deteriorala.\nO máis recomendable é empregar un pegamento específico paira o material do que estean compostas as superficies que se vaian a unir e respectar os tempos de secado. Desta forma conseguiranse unhas unións perfectas.\nflor-gl infusión-gl manzanilla-gl


Potencia intermedia - Wikipedia, a enciclopedia libre\nPotencia intermedia ou potencia media é un termo empregado no campo das relacións internacionais para describir os estados que non son superpotencias ou grandes potencias, mais que aínda así teñen influencia internacional. Non hai ningunha definición específica de que os países poidan ser potencias intermedias.\nMapa reflectindo as categorías do poder nas relacións internacionais. Países frecuentemente considerados Superpotencias Países frecuentemente considerados Grandes potencias Países frecuentemente considerados Potencias rexionais Países freciuentemente considerados Potencias intermedias.\nEconomicamente, as potencias intermedias son xeralmente aquelas nacións que teñen influencia sobre outros países mais non son consideradas grandes potencias. Por exemplo, moitas veces as medias potencias son descritas como as trinta mellores economías do mundo. Porén, a economía non sempre é considerada o factor de definición.\nPor baixo do sentido orixinal do termo, unha potencia intermedia é aquela que ten algún grao de influencia global, mais que non posúe dominancia sobre calquera área. Porén, este termo non é universal, e algúns definen o termo potencia intermedia para incluír nacións que poden ser consideradas como potencias rexionais. Os dous termos son ás veces usados de modo intercambiable, aínda que as súas definicións non sexan estritamente as mesmas.\nTraído desde "https://gl.wikipedia.org/w/index.php?title=Potencia_intermedia&oldid=4868292"\nÚltima edición o 27 de agosto de 2018 ás 05:50


Doa sangue o próximo 24 de xaneiro en As Cancelas! - C.C. As Cancelas\nSabías en que Galicia necesítanse entre 400 e 500 doazóns de sangue ao día para atender urxencias e intervencións cirúrxicas? E que as doazóns de sangue son imprescindibles para tratar moitas enfermidades?\nSe queres achegar o teu gran de area, o luns 24 de xaneiro de 9:30 a 14:30h e de 15:30 a 21h, contaremos cunha unidade móbil da Axencia de Doazón de Órganos e Sangue de Galicia na entrada principal de As Cancelas, para que todo o que queira poida achegarse a realizar a súa doazón.\nLembra que para poder doar, debes ser maior de idade, pesar máis de 50 quilos e non padecer enfermidades transmisibles polo sangue. Ademais, non se debe acudir en xaxún e despois de comer ao mediodía, recoméndase esperar dúas horas. Se queres saber un pouco máis acerca dos requisitos para doar, fai click aquí. Non esquezas traer a túa tarxeta de doazón, DNI ou documento acreditativo de identidade similar!\nSe solidario, doa sangue!


O Concello de Ribadeo regresa á normalidade e funciona sen cita previa\nEste mércores reabren pero vixiarán para evitar que haxa aglomeracións\nphoto_camera Fernando Suárez. AEP\nMáis de tres meses despois o consistorio de Ribadeo recupera a normalidade e a partir de mañá volve funcionar sen cita previa e con idénticas funcións ás que había antes da pandemia. O alcalde, Fernando Suárez, avanzou que, de todos os xeitos, establecerán sistemas de control e sinalización no acceso á casa consistorial para garantir a seguridade tanto da cidadanía como dos traballadores.\nPrecisamente por iso o rexedor fixo un chamamento á poboación para pedir á xente "que veña se é realmente necesario e, que se non o é, pode facer consultas telefónicas ou pode utilizar a administración electrónica que está a funcionar realmente ben. O que queremos é evitar aglomeracións" e avanzou que se ve que a situación se fai "insostible, volveriamos ao sistema de cita previa".\nPara Fernando Suárez "estamos nun momento moi difícil de equilibrio. Temos que buscar un acceso da cidadanía aos servizos básicos cunha certa normalidade, pero ao mesmo tempo temos que protexernos, porque de ter un repunte, de ter un contaxio, mesmo aquí non edificio municipal, levaría a que teríamos que confinar a unha gran parte dos traballadores, e iso sería unha pésima noticia para o Concello e para a atención dúas dez mil habitantes que somos en Ribadeo".\nNese sentido indicou que lle consta que a cidadanía está moi concienciada coa situación "pero tamén sei e me contan que hai xente que non o está a tomar coa debida precaución. Polo tanto fago un chamamento sincero para que entre todos nos protexamos".\nO rexedor insistiu en que un repunte nesta época estival "sería fatal para a nosa sociedade, desde o punto de vista económico e social. Así que por favor todo o mundo que extreme as precaucións para intentar facer unha vida o máis normal posible".\nAs oficinas municipais de Ribadeo funcionan tanto no consistorio da Praza de España como no auditorio municipal Hernán Naval, onde se concentran os servizos sociais.


ANPA ONG axudas becas voluntariado música ciencias sociais ensino concursos primaria secundaria nadal ayudas becas idiomas inglés eso colegio actividades premios bacharelato idiomas paraescolares concurso\nMÁIS DE 800 ALUMNOS VIVEN A EXPERIENCIA DAS CONVIVENCIAS COLEXIAIS\nO colexio oferta, un curso máis, a experiencia das convivencias ao seu alumnado. Desde finais de setembro, iniciaronse as quendas cos diferentes cursos de Bacharelato. En total, 120 alumnos e alumnas e 22 educadores (titores, profesores, monitores e xesuítas) compartiron dous días de convivencia en Tui e Dorrón.\nO SERVIZO DE ROUPEIRO ABRE O XOVES 28 NO CENTRO GÁRATE\nA Asociación de Nais e Pais do Colexio, ANPA, informa da apertura do servizo de roupeiro que xestionan para este curso. Unha iniciativa que levan a cabo desde o curso 2009/10, e na que se recollen uniformes e equipación deportivas do colexio en bó estado. Roupa que despois se facilita o seu uso a outras familias que así o soliciten. Un servizo gratuito.\nCOMEZO DO CURSO EN ESO E BACHARELATO\nO noso alumnado de ESO y Bach comenzou este venres 15 o curso académico 17/18. No patio realizouse a tradicional foto de familia con estudantes e docentes de 4º da ESO e os dos dous cursos de Bacharelato. Con posterioridade, tivo lugar no salón de actos a lección inaugural do curso que impartiu o catedrático en Economía pola Universidade de Vigo, e antigo alumno do colexio, Xavier Labandeira.\nLIÑAS DE FORZA CURSO 17/18\nPara empezar o curso, GRAZAS.\nPresentamos o cartel e a mensaxe para todo este ano académico 2017/18 que iniciamos a próxima semana.\nSon as liñas de forza que cada ano traballamos co noso alumnado e tamén coas familias.\nGRADUACIÓN PROMOCIÓN 2016-17 (2)\nNESTOUTRO ENLACE poderedes atopar a galería de fotos dos distintos actos celebrados como parte da cerimonia de graduación de 2º de bacharelato da promoción 2016/17.


Defensem la llengua gallega: 06/26/09\nQue fará a Academia?\nLer en El País 26-06-2009\nNovoneyra ou Carvalho Calero? Festivo ou laborable? Os 28 membros da Real Academia Galega escollen mañá o autor que será homenaxeado en 2010. Desta vez, co novidoso "extra de dramatismo que engaden as medidas desprotectoras do galego que empeza a homologar o PP". Na boca do académico Francisco Fernández Rei: "Os defensores do galego somos terriblemente educados. Igual nos están pedindo que deixemos de selo".\nOs equipos de normalización abren dez vías para o consenso\nLer no Xornal de Galicia 26-06-2009\nO conselleiro de Educación, Jesús Vázquez, reuníuse onte con representantes da Coordinadora Galega de Equipos de Normalización Lingüística e comprometeúse a que esta organización participe na elaboración do novo decreto que regulará o uso do galego no ensino e que derrogará o vixente.\nOs equipos de normalización abren dez vías para o ...


Temas: AEROPORTOS SANTIAGO DE COMPOSTELA A CORUñA VIGO\nMáis de medio millón de persoas utilizaron o pasado mes o tres terminais galegos, segundo datos de Aena.\nA Xunta ordena reforzar os servizos de bus nos aeroportos da Coruña e Santiago ante a folga de taxis\nFomento destaca o funcionamento "normal" dos aeroportos, "sen demoras", na folga de traballadores de Ryanair\nPor E.P. | A CORUÑA | 13/08/2018 | Actualizada ás 14:13\nOs aeroportos da Coruña e Vigo rexistraron no mes de xullo un incremento do 6,1% e o 3,7%, respectivamente, respecto ao mesmo período do ano anterior, no número de pasaxeiros, fronte ao descenso do 2,3% contabilizado no de Santiago, segundo datos facilitados por Aena. En total, 500.094 pasaxeiros utilizaron os aeródromos galegos o pasado mes.\nAvión de Iberia. IBERIA - Archivo | Fonte: Europa Press\nAínda que o de Lavacolla foi o que rexistrou un maior número de viaxeiros, un total de 265.768, foi o único que rexistrou un descenso, un 2,3% menos que en xullo de 2017. Polo de Vigo, pasaron 117.252, un 3,7% máis e polo da Coruña, 117.074, un 6,1,% máis.\nDestes pasaxeiros, 116.236 utilizaron en Alvedro voos comerciais: 102.904 en traxectos nacionais, un 5,8% máis que en 2017, e 13.332 en traxectos internacionais, un 8,5% máis. En canto ás operacións, en Alvedro rexistráronse 1.732 voos en xullo (un aumento do 22,7%), dos cales 941 foron voos comerciais.\nDestes movementos, 793 foron operacións nacionais e 148 internacionais. O tráfico de mercadorías moveu na terminal coruñesa 17 toneladas durante o mes de xullo, un 13,1% máis. Mentres, no que vai de ano, pasaron pola terminal coruñesa 701.791 pasaxeiros, un 7,1% máis que no mesmo período do ano 2017. Ademais, movéronse 9.883 aeronaves e máis de 87 toneladas de carga.\nSANTIAGO, O DE MÁIS PASAXEIROS\nPola súa banda, o aeroporto de Santiago rexistrou no que vai de ano un total de 1.565.139 pasaxeiros, un 3,7% máis que no mesmo período de 2017. Entre xaneiro e xullo, 12.537 voos aterraron ou despegaron das instalacións compostelás, un 1,6% máis. Ademais, a terminal de carga manexou durante este período máis de 1.778 toneladas de mercadorías, un 19,1% máis.\nEn canto ao mes de xullo, 265.768 pasaxeiros pasaron pola terminal compostelá, dos que 265.492 usaron voos comerciais (189.785 en voos nacionais e 75.707 en voos internacionais). Un total de 2.090 operacións rexistráronse o pasado mes en Lavacolla. Ademais, desde a terminal de carga movéronse máis de 263 toneladas de mercadorías, o que supón un incremento do 13,5% con respecto ao mesmo mes de 2017.\nVIGO, O MELLOR DATO EN MERCANCIAS\nNo caso de Vigo, dos 117.252 pasaxeiros que utilizaron esta terminal, un total de 117.062 foron pasaxeiros que realizaron voos comerciais. Deles, 100.434 fixérono en traxectos nacionais e 16.628 en rutas internacionais. En canto ás operacións, rexistráronse en xullo 1.301 voos, un 3,4% máis, dos cales 1.097 foron voos comerciais.\nDestes, 835 movementos foron operacións nacionais e 262 internacionais. En canto ao transporte de mercadorías, no aeroporto movéronse o pasado mes máis de 345 toneladas (+476,8%), superando nun só mes as cifras rexistradas no primeiro semestre do ano. No que vai de ano pasaron polo aeroporto de Vigo 621.432 pasaxeiros, un 4% máis que no mesmo período do ano pasado. As operacións ascenderon a 7.058 movementos (1,5%) e en carga movéronse máis de 669 toneladas (+ 118,2%).